Abbas II (Egypti)

Abbas II (myös Abbas Hilmi II tai Abbas pašša; 14. heinäkuuta 1874 Aleksandria – 20. joulukuuta 1944 Geneve, Sveitsi) oli Egyptiä vuosina 1892–1914 hallinnut viimeinen kediivi. Hän pyrki valtakautensa alussa ja lopussa vastustamaan Britannian miehitystä Egyptissä, joten britit syrjäyttivät hänet vuonna 1914.

 Varhaiset vuodet ja perhe-elämä 
Abbas oli kediivi Tewfik paššan vanhin poika. Hän kävi Wienin Theresianum-koulua, kunnes hänestä tuli vain 17-vuotiaana isänsä seuraaja tämän kuoltua yllättäen 7. tammikuuta 1892.

Abbas oli naimisissa kaksi kertaa. Ensimmäinen avioliitto solmittiin Ikbal Hanimin kanssa vuonna 1895 ja kesti aina tämän kuolemaan saakka vuoteen 1941. Toisen avioliittonsa Abbas solmi vuonna 1910 unkarilaisen kreivitär Marianna Törökin kanssa, josta Abbas erosi kolme vuotta myöhemmin. Avioliitoista syntyi yhteensä kuusi lasta.

 Kediivinä 
Valtakautensa alussa Abbas II pyrki hallitsemaan itsenäisesti suhteessa Britannian pääkonsuli lordi Cromeriin. Hän sai tässä kansallismielisten tahojen tuen, sillä egyptiläiset olivat tyytymättömiä brittien vaikutusvaltaan maassa. Kun Abbas tammikuussa 1893 nimitti brittivastaisena tunnetun pääministerin ja vuotta myöhemmin arvosteli julkisesti Egyptin armeijan komentajana toiminutta brittiläistä Herbert Kitcheneriä, Cromer pakotti hänet takaisin ruotuun. Tämän jälkeen Abbas oli politiikassaan maltillisempi, mutta rahoitti edelleen Al-Mu’ayyad-nimistä brittiläisvastaista sanomalehteä. Vuonna 1906 hän torjui yhteisymmärryksessä brittien kanssa nationalistien vaatimukset perustuslaillisen hallinnon perustamisesta. Kitchenerin toimiessa Britannian pääkonsulina vuosina 1912–1914 Abbasin valta kapeni ja hänen tukemaansa Mustafa Kamilin kansallispuoluetta vainottiin.

Italian–Turkin sodan aikana Egyptin joukot miehittivät vuonna 1911 Tripolitanian rannikolla sijainneen Salluminlahden, josta tuli myöhemmin osa Egyptiä.Risto Kari: Historian ABC: Kaikkien aikojen valtiot 1, s. 323. Tammi. Helsinki 2001. Vuonna 1912 Egyptistä löydettiin öljyä.

 Syrjäyttäminen ja viimeiset vuodet 
Ensimmäisen maailmansodan puhjetessa kesällä 1914 Abbas oleskeli Konstantinopolissa ja kieltäytyi palaamasta Egyptiin, asettuen siten yhä selkeämmin brittejä vastaan. Osmanien valtakunnan liityttyä sotaan keskusvaltojen puolelle Britannia julisti 18. joulukuuta Egyptin protektoraatikseen ja erotti Abbasin seuraavana päivänä. Tilalle nostettiin hänen setäpuolensa Hussein Kamel, joka sai sulttaanin tittelin merkiksi siitä, että Egypti oli nyt täysin itsenäinen Osmanien valtakunnasta. Abbas asui loppuikänsä maanpaossa Sveitsissä. Toukokuussa 1931 hän ilmoitti Lausannessa luopuvansa oikeuksistaan Egyptin kruunuun. Hän kuoli 19. joulukuuta 1944.

 Kunnianosoituksia 

 Turkkilaiset 

 55x55px Osmanin ritarikunta
 55x55px Medjidie-ritarikunta
 55x55px Imtiaz-mitali
 55x55px Iftikhar-mitali
 55x55px Liakat-mitali

Lähde:

 Ulkomaalaiset 

 55x55px Pohjantähti-ritarikunta (Ruotsi, 1890)
 55x55px Pyhän Mikaelin ja Pyhän Yrjön ritarikunta (Yhdistynyt kuningaskunta, 1891)
 55x55px Bathin ritarikunta (Yhdistynyt kuningaskunta)
 55x55px Kuninkaallinen viktorialaisritarikunta (Yhdistynyt kuningaskunta, 1900)
 55x55px Kuninkaallinen viktorialaisketju (Yhdistynyt kuningaskunta, 1905)
 55x55px Kaarle III:n ritarikunta (Espanja, 1892)
 55x55px Dannebrogin ritarikunta (Tanska, 1892)
 55x55px Frans Joosefin ritarikunta (Itävalta-Unkari, 1890)
 55x55px Leopoldin ritarikunta (Itävalta-Unkari, 1891)
 55x55px Pyhän Tapanin ritarikunta (Itävalta-Unkari, 1905)
 55x55px Pyhän Aleksanteri Nevskin ritarikunta (Venäjän keisarikunta, 1902)
 55x55px Pyhän Stanislauksen ritarikunta (Venäjän keisarikunta)
 55x55px Chakri-dynastian ritarikunta (Siam, 1908)
 55x55px Kunnialegioona (Ranska, 1892)
 55x55px Alankomaiden leijonan ritarikunta (Alankomaat, 1892)
 55x55px Chula Chom Klaon ritarikunta (Siam, 1897)
 55x55px Albertin ritarikunta (Saksin kuningaskunta)
 55x55px Vapahtajan ritarikunta (Kreikka)
 55x55px Ruhtinas Danilo I:n ritarikunta (Montenegro)
 55x55px Pietari Fredrik Ludvigin ritarikunta (Oldenburg)
 55x55px Saksi-Ernstin dynastian ritarikunta (Saksilaisherttuakunnat)
 55x55px Kaarle I:n ritarikunta (Romania)
 55x55px Paavi Pius IX:n ritarikunta (Vatikaani)
 55x55px Ludwigin ritarikunta (Hessen, 1900)
 55x55px Pyhien Mauritiuksen ja Lasaruksen ritarikunta (Italia, 1911)
 55x55px Leopoldin ritarikunta (Belgia)
 55x55px Etiopian tähden ritarikunta (Etiopia)
 55x55px Ouissam Alaouiten ritarikunta (Marokko, 1913)
 55x55px Mustan kotkan ritarikunta (Albania, 1914)
 55x55px Punaisen kotkan ritarikunta (Preussi, 1914)

Lähde:

Lähteet

 Aiheesta muualla 

Luokka:Egyptin kediivit
Luokka:Paššat
Luokka:Vuonna 1874 syntyneet
Luokka:Vuonna 1944 kuolleet